钦定古今图书集成/明伦汇编/氏族典/第443卷 > 《廖用贤尚友录》 > 耿纯
## 钦定古今图书集成/明伦汇编/氏族典/第443卷 > 《廖用贤尚友录》 > 耿纯

按《后汉书耿纯传》：“纯字伯山，钜鹿宋子人。学于长安，
因除为讷言士。王莽败，更始立，舞阴王李轶兄弟用事，纯求谒，轶承制拜为骑都尉，安集赵魏。会世祖至
邯郸，纯即谒见，世祖深接之，拜为前将军，封耿乡侯。
及世祖即位，封高阳侯。建武二年，纯自请试郡，迺拜
为东郡太守。视事数月，盗贼清宁。时发干长有罪，纯”
案奏围守之。奏未下，长自杀，纯坐免。六年，定封为东
光侯。八年，东郡、济阴盗起，遣李通、王常击之。帝以纯
威信著于卫地，遣使拜太中大夫，使与大兵会东郡。
东郡闻纯入界，盗贼皆诣纯降。复以为东郡太守，吏
民悦服。十三年，卒官，谥曰成侯。子阜嗣。